## Rješenje o oduzimanju dozvole za obavljanje poslova brokera Peri Barišiću iz Slavonskog Broda

### NN 156/2004 (10.11.2004.), Rješenje o oduzimanju dozvole za obavljanje poslova brokera Peri Barišiću iz Slavonskog Broda

# KOMISIJA ZA VRIJEDNOSNE PAPIRE REPUBLIKE HRVATSKE

2729

Na teme­lju
odredbi članka 12. točka 5. i članka 58. stavak 1. točka 7. Zakona o tržištu
vrijednosnih papira (»Narodne novine«, br. 84/02), Komisija za vrijednosne
papire Republike Hrvatske po službenoj dužnosti, u predmetu oduzima­nja dozvole
za obav­lja­nje poslova brokera Peri Barišiću iz Slavonskog Broda, Antuno­vi­ćeva
10, na sjednici održanoj 4. studenoga 2004. godine donijela je

## RJEŠENJE

1. Peri
Barišiću iz Slavonskog Broda, Antunovićeva 10, oduzima se dozvola za obav­lja­nje
poslova brokera.

2. Pero
Barišić iz Slavonskog Broda, Antunovićeva 10, briše se iz Re­gistra ovlaštenih
brokera koji vodi Komisija za vrijednosne papire Republike Hrvatske.

3. Ovo
rješe­nje objavit će se u »Narodnim novinama«.

Obrazlože­nje

Rješe­njem
Komisije za vrijednosne papire Republike Hrvat­ske (da­lje: Komisija), klasa:
UP/I-450-08/02-02/181 od 5. prosinca 2002. godine, Peri Barišiću iz Slavonskog
Broda, Antunoviće­va 10, zaposleniku ovlaštenog društva Skorupski d.o.o. Slavonski
Brod (kasnije Dionica Brod d.o.o.), izdana je na neodređeno vrijeme dozvola za
obav­lja­nje poslova brokera.

Odredbom
članka 10. stavak 1. Pravilnika o sadržaju zahtjeva za izdava­nje i postupku
izdava­nja dozvola ovlaštenim društvima i osobama ovlaštenim za obav­lja­nje
poslova s vrijednosnim papirima (»Narodne novine«, br. 143/02) istaknuta je
obveza brokera da kontinuirano obav­lja poslove sukladno Zakonu o tržištu
vrijednosnih papira (»Narodne novine«, br. 84/02, da­lje: Zakon) i aktima
Komisije.

Rješe­njem
Komisije klasa: UP/I-041-02/04-01/01, urbroj: 567-04/04-19 od 8. srp­nja 2004.
godine, ovlaštenom društvu Dionica Brod d.o.o. Slavonski Brod oduzeta je
dozvola za obav­lja­nje svih poslova s vrijednosnim papirima s danom 15. srp­nja
2004. godine. Dakle, Dionica Brod d.o.o. Slavonski Brod od 15. srp­nja 2004.
godine nije ovlašteno društvo.

Kako je odredbom članka 58. stavak 1. točka 7. Zakona
propisano da će Komisija rješe­njem oduzeti dozvolu brokeru koji prestane ispu­njavati
uvjete na teme­lju kojih mu je dozvola izdana ako u roku koji Komisija odredi
te uvjete ne ispuni, Komisija je zak­ljučkom klasa: UP/I-450-08/04-02/111 od
15. srp­nja 2004. godine imenovanom odredila rok 3 mjeseca za dostavu dokaza da
je zaposlen u ovlaštenom društvu na obav­lja­nju poslova trgovine s
vrijednosnim papirima. Kako je razvidno iz dostavnice, predmetni zak­ljučak uručen
je Peri Barišiću 19. srp­nja 2004. godine.

Budući da Pero Barišić nije do 19. listopada 2004.
godine, a niti naknadno Komisiji dostavio traženi dokaz o zaposle­nju, va­ljalo
je riješiti kao u izreci ovog rješe­nja, dakle oduzeti mu dozvolu za obav­lja­nje
poslova brokera i brisati ga iz Re­gistra ovlaštenih brokera u koji je bio
upisan pod rednim brojem 172.

Sukladno odredbama članka 8. Zakona, ovo rješe­nje
objavit će se u »Narodnim novinama«.

UPUTA
O PRAVNOM LIJEKU

Protiv
ovog rješe­nja žalba nije dopuštena, ali se protiv istoga može pokrenuti
upravni spor podnoše­njem tužbe Upravnom sudu Republike Hrvatske u roku 30 dana
od dana primitka ovog rješe­nja.

Klasa: UP/I-450-08/04-02/111
Urbroj: 567-03/04-2
Zagreb, 4. studenoga 2004.

Predsjednik Komisije
**Mi­ljenko Fičor,** v. r.

Rješenje, NN 156/2004-2729